Source: https://pravnapraksa.si/Default.aspx?id=231
Timestamp: 2019-01-21 14:13:06+00:00

Document:
letnik 2018, številka 49-50, 20. 12. 2018 > Kazalo
Po ustavi se moramo ravnati vsi, če hočemo živeti v sožitju, v katerem se spoštujemo in drug drugemu priznavamo pravice, ki jih terjamo zase. Tako se udejanjajo ustavne vrednote, med katerimi imajo človekove pravice in temeljne svoboščine osrednje mesto. Ustava še posebej obvezuje vse nosilce oblasti: tiste, ki so poklicani k urejanju družbenih razmerij z obvezujočo močjo, tiste, ki so poklicani k izvrševanju zakonov, in tiste, ki so poklicani z avtoriteto sodne oblasti razreševati spore med ljudmi ter med njimi in državo. Ustavno sodišče (US) kot eden od osrednjih organov državne oblasti je ne prvi, temveč zadnji varuh ustavnih vrednot. Ko to vlogo opravi, pa se v državi, v kateri je uveljavljena vladavina prava, njegove odločitve spoštujejo! Tudi ko gre za odločbe, s katerimi se glede na naravo stvari lahko le ugotovi protiustavnost in obveže zakonodajalca, naj jo v določenem roku odpravi.
Vrhovno sodišče Republike Slovenije (VS RS) je v sklepu Ips 141/2017 z dne 18. oktobra 2018 dalo poudarek pravu EU z vidika "visoke ravni varstva potrošnikov, spodbujanja njihove pravice do obveščenosti, izobraževanja in samoorganiziranja za zaščito njihovih interesov". Glede pojma potrošnik v smislu 2. člena Direktive 93/13 pa je v citiranem sklepu zavzelo stališče, da je ta pojem objektiven in neodvisen od konkretnih znanj, ki jih lahko ima zadevna oseba, ali od informacij, s katerimi dejansko...
Dora Klančnik, dr. Miha Šepec
Vlada je pred kratkim predlagala novelo Zakona o kazenskem postopku (ZKP-N), Uradni list pa bo izdal obsežen, več kot 1000-stranski znanstveni komentar Kazenskega zakonika, ki bo razkril številne dileme, nepravilnosti in anomalije našega Kazenskega zakonika (KZ-1). Nesporno se bo zakonodajalec moral odzvati na polemike, na katere opozarjajo avtorji komentarja, ob morebitni noveli KZ-1F pa se bo zakonodajalec zagotovo ponovno dotaknil nadvse perečega vprašanja uzakonitve dosmrtnega zapora -...
Globalna bančna kriza iz leta 2008 je močno prizadela delovanje finančnih in gospodarskih sistemov številnih držav po svetu, zato je bil pozneje njeni sanaciji namenjen zajeten del nacionalnih proračunov. Pričujoči članek sistematično razišče in primerja tri ključne razlike med Islandijo in Slovenijo v povezavi z bančno krizo, in sicer razhajanja glede vzrokov za nastanek bančne krize, njene sanacije in postopkov, ki sta jih državi izvedli z namenom določitve kazenske, politične in drugih...
Vrhovno sodišče Republike Slovenije (VS RS) je v sklepu Ips 141/2017 z dne 18. oktobra 2018 dalo poudarek pravu EU z vidika "visoke ravni varstva potrošnikov, spodbujanja njihove pravice do obveščenosti, izobraževanja in samoorganiziranja za zaščito njihovih interesov". Glede pojma potrošnik v smislu 2. člena Direktive 93/13 pa je v citiranem sklepu zavzelo stališče, da je ta pojem objektiven in neodvisen od konkretnih znanj, ki jih lahko ima zadevna oseba, ali od informacij, s katerimi dejansko razpolaga. Razpravljanje v sodnih postopkih o individualnih lastnostih posameznikov, ki so kot potrošniki sklenili potrošniške kreditne pogodbe z bankami, je torej izključeno z vidika materialnega prava.
Zgodbe o kreditih v švicarskih frankih (CHF) dobivajo epiloge pred najvišjimi sodišči. Slovenska teorija jih je že komentirala, deloma na podlagi predpostavk, ki kažejo slovensko tradicijo instrumentalnega pojmovanja prava. Namen tega prispevka ni analiza sodbe in sklepa Vrhovnega sodišča II Ips 195/2018, temveč: (1) predlog noveliranja ZIZ, ki naj uvede nov impugnacijski ugovor indeksne klavzule, ter (2) predlog ponovne uvedbe določbe, ki po vsebini ustreza modificiranemu 395. členu ZOR/77. Tu ne gre za vprašanja dovoljenosti dolgov v tuji valuti, saj navsezadnje monetarna unija v EU in prost pretok kapitala predpostavljata pravni promet - torej pogodbe - z dolgovi v tuji valuti, ampak za možnost dolžnika, da plača dolg v tuji valuti v domačem denarju oz. pravico potrošnika do plačila dolga v tuji valuti v nacionalnih plačilnih sredstvih.
Kakšne bi bile posledice, če bi predlagani spremenjeni prvi odstavek 380. člena Zakona o kazenskem postopku (ZKP) pritožbenemu sodišču nalagal, da sámo opravi obravnavo, če je treba zaradi zmotne ali nepopolne ugotovitve dejanskega stanja ponoviti že prej izvedene dokaze ali izvesti nove dokaze, in bi smelo zadevo vrniti sodišču prve stopnje v novo glavno obravnavo le, če o zadevi ne bi moglo odločiti sámo, ker bi za to obstajali upravičeni pravni ali dejanski razlogi, ki bi jih moralo sodišče druge stopnje posebej obrazložiti? Taka novela ne bi prinesla pospešitve kazenskih postopkov.
Zavarovane osebe vse bolj poznajo pravico zdravljenja v tujini. Ta je del pravice do zdravstvenega varstva, ki jo Ustava Republike Slovenije zagotavlja v 51. členu. Članek obravnava, kako je urejen postopek odločanja o pravici do zdravljenja v tujini, kdo odloči o pravici in ali tako urejen postopek zavarovancu zagotavlja zadostno pravno varnost.
Vlada je pred kratkim predlagala novelo Zakona o kazenskem postopku (ZKP-N), Uradni list pa bo izdal obsežen, več kot 1000-stranski znanstveni komentar Kazenskega zakonika, ki bo razkril številne dileme, nepravilnosti in anomalije našega Kazenskega zakonika (KZ-1). Nesporno se bo zakonodajalec moral odzvati na polemike, na katere opozarjajo avtorji komentarja, ob morebitni noveli KZ-1F pa se bo zakonodajalec zagotovo ponovno dotaknil nadvse perečega vprašanja uzakonitve dosmrtnega zapora - sankcije, ki jo je Slovenija uvedla leta 2008 s prihodom KZ-1.
V zadnjih letih se je število postopkov zaradi insolventnosti izrazito povečalo. Največji porast števila začetih postopkov beležimo pri postopkih osebnega stečaja, in sicer od uveljavitve novele ZFPPIPP-F decembra 2013 naprej, saj so dolžniki - predlagatelji začetka postopka osebnega stečaja - oproščeni predujma za kritje začetnih stroškov stečajnega postopka. Tudi (nova) možnost poenostavljene prisilne poravnave, uvedena z novelo ZFPPIPP-E, je postala očitno "zanimiva" za insolventne dolžnike. V obeh postopkih, osebnem stečaju in poenostavljeni prisilni poravnavi, pa terjatve upnikov, ki so nastale po začetku postopka, pogosto niso poravnane.
V luči novih pobud na področju davčne preglednosti na ravni Evropske unije je 25. junija 2018 v veljavo stopila obveznost poročanja o čezmejnih dogovorih, ki jo narekuje Direktiva Sveta (EU) 2018/822, bolje znana pod imenom DAC6 (v nadaljevanju Direktiva). Kljub temu da Direktiva še ni implementirana v lokalno zakonodajo, ta že pokriva širok razpon svetovanj o čezmejnih transakcijah in strukturiranjih, ki se nudijo podjetjem od konca junija 2018.
dr. Šime Ivanjko, Lara Grušovnik
Dne 11. decembra 2018 je Evropsko sodišče za človekove pravice (ESČP) v Strasbourgu razglasilo sodbo v zadevi Lekić proti Sloveniji, s katero ni ugotovilo kršitev človekovih pravic pri izbrisu pravnih oseb iz sodnega registra in ex lege prenosu odgovornosti za obveznosti izbrisane družbe na družbenike na podlagi Zakona o finančnem poslovanju podjetij (ZFPPod) iz leta 1999. Navedeni zakon je bistveno odstopal od temeljnega načela korporacijskega prava, da družbeniki kapitalskih družb odgovarjajo za obveznosti družbe samo do višine svojega kapitalskega vložka, z osebnim premoženjem pa le v primeru, da so izpolnjeni pogoji za institut spregleda pravne osebnosti.
Modrost, da slika pove več kot tisoč besed, pripada preteklosti. Globinski ponaredki (ang. deep fake) sprožajo razmisleke o novih oblikah informacijske vojne in grožnji sodobni demokraciji. Razlog, da temu, kar vidimo, malodane avtomatično verjamemo, temelji na zakoreninjenih kognitivnih bližnjicah. A vendar razrahljanje vere v videno prinaša korist v obliki dividende, ki obstaja že samo zaradi možnosti obstoja ponaredka - vedno je mogoče resnico zanikati s sklicevanjem na ponaredek. Kaj so globinski posnetki, kakšno novo "orožarsko" tekmo sprožajo in zakaj so učinkoviti?
V tem prispevku se bomo najprej vprašali, kako resen družbeni problem je neenakost v resnici. Nato nas bo zanimalo, kakšen tip neenakosti je problematičen in kateri so najpomembnejši viri neenakosti. Znanje o izvoru neenakosti nam bo na koncu služilo za oblikovanje ukrepov za takšno zmanjšanje neenakosti, ki ohranja njene pozitivne učinke in zmanjšuje negativne.
Globalna bančna kriza iz leta 2008 je močno prizadela delovanje finančnih in gospodarskih sistemov številnih držav po svetu, zato je bil pozneje njeni sanaciji namenjen zajeten del nacionalnih proračunov. Pričujoči članek sistematično razišče in primerja tri ključne razlike med Islandijo in Slovenijo v povezavi z bančno krizo, in sicer razhajanja glede vzrokov za nastanek bančne krize, njene sanacije in postopkov, ki sta jih državi izvedli z namenom določitve kazenske, politične in drugih odgovornosti udeleženih subjektov.
Zakon o delovnih razmerjih (ZDR-1) v 73. členu ureja posebnosti pogodbe o zaposlitvi s poslovodnimi osebami in prokuristi. Če poslovodne osebe ali prokuristi sklepajo pogodbo o zaposlitvi, lahko v pogodbi o zaposlitvi pravice, obveznosti in odgovornosti iz delovnega razmerja, ki so taksativno naštete v prvem odstavku tega člena, uredijo drugače, lahko tudi manj ugodno za osebo, ki se zaposluje, kot je določeno z zakonom. S tem lahko pogodbene stranke delovnopravni položaj poslovodnih oseb in prokuristov uredijo ustrezneje njihovemu statusnemu položaju. Poslovodna oseba, na katero se nanaša ta člen, ni le v delovnem razmerju z delodajalcem, ki je pravna oseba, ampak ima v tej pravni osebi tudi statusni položaj.
Delodajalca zavezuje Kolektivna pogodba gostinstva in turizma Slovenije. • Nam lahko na praktičnih primerih ponazorite, kako moramo v primeru presežka ur pri neenakomerni razporeditvi in začasni prerazporeditvi delovnega časa delavcem izplačevati nadure?
Drugi odstavek 91. člena Zakona o volitvah v Državni zbor (Ur. l. RS, št. 109/06 - UPB in 23/17) ni v neskladju z Ustavo. Prvi odstavek 7. člena, 42., 43. in 44. člen Zakona o volitvah v Državni zbor niso v neskladju z Ustavo. člen 4 Zakona o določitvi volilnih enot za volitve poslancev v Državni zbor (Ur. l. RS, št. 24/05 - UPB) je v neskladju z Ustavo. Državni zbor mora ugotovljeno protiustavnost iz prejšnje točke izreka odpraviti v roku dveh let po objavi te odločbe v Uradnem listu Republike Slovenije. Zahteva za oceno ustavnosti petega odstavka 80. člena Ustave se zavrže.
Tako v primeru iz prvega kot tretjega odstavka 190. člena OZ pride v poštev uporaba 195. člena OZ, ki preprečuje vrnitveni zahtevek v primeru neutemeljeno plačanih zneskov odškodnine zaradi telesne poškodbe, prizadetega zdravja ali smrti, če so bili plačani poštenemu prejemniku.
Pobudnik se je na informacijskega pooblaščenca (IP) obrnil z vprašanjem glede upravičenosti banke do zbiranja podatkov o življenjskih stroških potencialnega kreditojemalca kot pogoj za pridobitev kredita.
Varuh človekovih pravic (Varuh) posebno pozornost namenja kršitvam in zlorabam človekovih pravic v okviru delovnih razmerij, pri čemer je v večini letnih poročil opozoril na velik kadrovski primanjkljaj inšpekcijskih služb, predvsem Inšpektorata Republike Slovenije za delo (IRSD).
Evropsko sodišče za človekove pravice (ESČP) je v zadevi S., V. in A. proti Danski ponovno presojalo skladnost preventivnega pridržanja kot ukrepa nadzora nad grožnjo nasilja na množično obiskanih (športnih) prireditvah z Evropsko konvencijo o človekovih pravicah (EKČP). V luči razširjenosti problematike huliganstva, s katero se sooča večina držav članic Sveta Evrope, in zahteve po tem, da se temeljni pravici do svobode iz 5. člena nasproti postavijo tudi pravice (drugih) iz 2. in 3. člena EKČP, je Veliki senat odstopil od stališča, ki ga je ESČP zavzelo leta 2013 v zadevi Ostendorf. Odločitev je pomembna, ker določa okvir in pogoje dovoljenosti preventivnega pridržanja, ki je lahko, tako Veliki senat, če obstajajo ustrezna jamstva pred arbitrarnostjo v skladu s 5. členom EKČP, tudi izven konteksta (pred)kazenskega postopka.
NKBM je komercialna banka, ki bančne storitve opravlja predvsem na slovenskem bančnem trgu, pod prevladujočim vplivom osebe javnega prava pa je bila le začasno, in sicer v obdobju, ki se je začelo z njeno dokapitalizacijo in končalo s preoblikovanjem v zasebno delniško družbo 21. aprila 2016. Tokrat je Sodišče Evropske unije sprejelo predhodno odločitev v okviru spora slovenske banke proti Republiki Sloveniji zaradi odločbe, s katero je Informacijski pooblaščenec Republike Slovenije NKBM odredil, naj novinarki razkrije informacije o pogodbah, sklenjenih s svetovalnimi, odvetniškimi družbami in družbami, ki opravljajo intelektualne storitve. Katere informacije morajo razkriti kreditne institucije in investicijska podjetja?
De gustibus non est disputandum. O okusih se (pač) ne prepira. Ta starodavni rek naj bi veljal tudi za pravo kot znanost in obrt. Okus, zlasti kadar je govora o hrani, je namreč izjemno intimno, pogosto precej čustveno obarvano doživetje, ki je praviloma pridržano zgolj in samo posamezniku, ki ga v danem trenutku doživlja. Zato se tovrstna senzacija upira abstrakciji in objektivizaciji, saj je preprosto preveč subjektivna in individualna. Vseeno pa se v (pravo)sodni praksi srečamo tudi s primeri, ko te pregovorne prepovedi preprosto ne moremo spoštovati.
V zadnjih letih razvoj digitalne tehnologije prinaša nove poslovne modele in nove izzive za delovno pravo. Po vzoru platforme Uber so nastala podjetja za dostavo hrane na dom, ki so razvila zgolj aplikacijo, ki povezuje ponudnike, stranke in dostavljavce. Tak poslovni model odpira vprašanja o naravi pravnega razmerja med lastniki platforme in posamezniki, ki prek nje opravljajo delo. V zelo pomembni sodbi je francosko kasacijsko sodišče (fr. Cour de cassation) presodilo, da so dostavljavci hrane na kolesu, ki opravljajo delo kot samostojni podjetniki, v delovnem razmerju.
Bil je mrzel decembrski dan in noč se je že spustila, ko smo se na Žalah poslovili od dragega kolega, vrhovnega državnega tožilca Mirka Vrtačnika. Veliko jih je bilo, ki so se prišli poslovit od njega.
Hitrim spremembam na energetskem področju sledi tudi pravo. Na 9. forumu energetikov in pravnikov, ki je v organizaciji družbe Prosperia potekal 28. novembra 2018 na Brdu pri Kranju, so predavatelji predstavili novosti s področja energetskega prava in trgov ter nakazali pogled v prihodnost.
Pred tridesetimi leti so bili pri nas še vsi pravni dokumenti v klasični tiskani obliki, vendar so se že zaznavale želje po digitaliziranju teh vsebin. Pojavile so se prve pravne vsebine na disketah, trakovih, na strežnikih BBS in kmalu po pojavu interneta tudi v obliki spletnih strani. Prvi komercialni ponudnik spletnih pravnih vsebin v digitalni obliki pri nas je bil leta 1997 portal IUS-INFO.
Na področju delovnega prava in prava socialne varnosti sta že dlje časa v ospredju vprašanji nestandardnih oblik dela in pravnega varstva delavcev, ki v takih oblikah delajo. Razpravi o teh vprašanjih je bilo namenjeno strokovno srečanje 5. novembra 2018, na katerem so se sestali člani Društva za delovno pravo in socialno varnost. Iztočnice za razpravo sva podali dr. Katarina Kresal Šoltes in avtorica tega prispevka, as. Sara Bagari.
Skoraj prepričan sem, da Gustav Radbruch pri vsej svoji pronicljivosti ni pričakoval, da bo en sam odstavek (oz. trditve v njem) v njegovi razpravi Zakonsko nepravo in nadzakonsko pravo doživel naziv Radbruchova formula in da bo predmet številnih razprav, doktorskih tez in še česa. Po moje ni svetoskrunstvo, če rečemo, da je razprava nastala v okviru razmišljanj o konkretnem primeru, in sicer zoper sodnega uslužbenca Puttfarkna pred sodiščem v Thüringu, ter sama po sebi, vsaj na začetku, ni imela izrazito akademskih zahtev.
Zadnji kotiček pred prazniki bo - prazničen. Trije dobri možje, ki nas obiščejo v zadnjem mesecu leta, so - naj bodo resnična ali domišljijska - bitja. Imena bitij po Slovenskem pravopisu pišemo z veliko začetnico, zato jo imata tudi Miklavž in Božiček - veliko začetnico namreč, poimenovanje Dedek Mraz, ki je sestavljeno iz dveh besed, pa že spada med posebnosti. To ime je sestavljeno iz občnoimenske sestavine dedek in lastnega imena Mraz. Slednjega seveda pišemo z veliko začetnico, občno sestavino pa v takih primerih načeloma z malo (npr. lisica Zvitorepka, maček Muri, sovica Oka). A pri nekaterih, zlasti mitologiziranih imenih se z veliko začetnico (lahko) piše tudi občnoimenska sestavina, bodisi zato, ker se je tak zapis že uveljavil, bodisi ker se kot lastno ime pojmuje besedna zveza kot celota. V pravopisu bomo med zgledi te vrste našli: lepa/Lepa Vida, kralj/Kralj Matjaž, podobno tudi kraljevič/Kraljevič Marko, zeleni/Zeleni Jurij. Tudi babica Zima je domišljijsko poimenovanje te vrste.
Pregovor, ki bi se slovensko glasil Hrani volčje mladiče, navaja Erazem Rotterdamski (Adagia, II, I, 86). Razumeti ga je mogoče različno. Erazem gre pri njegovi razlagi v dve smeri. Po eni strani navaja Sokratove besede, da tisti, ki dela dobro slabim, krmi volkove, po drugi strani pa navaja Varov nasvet, po katerem mora gospodar dobro krmiti svoje pse, ker mu ti sicer lahko postanejo nevarni.
Aprila 2019 bo začel veljati Družinski zakonik, ki daje velik poudarek zaščiti otrokovih koristi. Pristojnost odločanja o ukrepih za varstvo otrok bo z novim zakonikom prešla na okrožna sodišča. Posledično bodo v veliki meri razbremenjeni centri za socialno delo. Sodišča bodo odločala o začasnih odredbah, ukrepih trajnejšega značaja, skupni vzgoji in varstvu otrok, centri za socialno delo pa bodo odločali o nujnih ukrepih. Po zbranih podatkih Ministrstva za delo se na družinskem področju letno obravnava približno 250 novih zadev. Ob takšni številki je Vrhovno sodišče RS izrazilo skrb, saj pričakuje povečano število zadev.
Ponedeljek, 10. 12. Zanemarjanje otroka. Mediji so poročali, da je sodišče starša deset mesecev starega otroka, ki je leta 2011 umrl zaradi zapletov po nezdravljeni pljučnici, obsodilo na pogojno kazen enega leta in 11 mesecev zapora, ki jo bosta odslužila z delom v spl
"Čas, ki ga živimo, postaja v svojem zavračanju pluralizma in stopnjevanju nestrpnosti, logično, vse bolj odklonilen do svobodne, torej odkrite in sproščene javne besede." (Vrhovni sodnik Jan Zobec o svobodi izražanja in z njo neločljivo povezanemu pluralizmu, kolum
Ponedeljek, 10. 12. Antisemitizem. Raziskava Agencije Evropske unije (EU) za temeljne pravice je pokazala, da se je antisemitizem v EU po mnenju devetih od desetih evropskih Judov v zadnjih petih letih povečal. Med vprašanimi jih 85 odstotkov meni, da je antisemitizem n
20. december 1994 - Slovenska vojska Teritorialna obramba Republike Slovenije se je preoblikovala v Slovensko vojsko. 23. december 1990 - Odločitev za samostojnost Potekal je plebiscit o samostojnosti in neodvisnosti Slovenije, na katerem so g
V okviru evropskega projekta RAPiD.Si, ki je namenjen ozaveščanju majhnih in srednje velikih podjetij o reformi prava varstva osebnih podatkov ter izobraževanju posameznikov glede uveljavljanja njihovih pravic, je bila vzpostavljena nova spletna stran Ti odločaš o osebnih podatkih. Predstavlja vodič po pravicah posameznikov s področja varstva osebnih podatkov.
Ur. l. RS, št. 81/18 1. Notarsko mesto s sedežem v Trbovljah - Ministrstvo za pravosodje, rok je 29. december. 2. Okrajni sodnik na Okrajnem sodišču v Kranju na pravdnem in nepravdnem področju - Vrhovno sodišče RS, rok je 29. december. 3. Dve prosti mesti
Sklepi, ki jih je Vlada RS sprejela na 12. redni seji (13. december 2018): - predlog zakona o nepravdnem postopku, - predlog zakona o ratifikaciji Spremembe 124. člena Rimskega statuta, - Uredba o določitvi višine dnevnega nadomestila za čas zadržanosti od dela zaradi bolezni za
13. december - predlog zakona o nepravdnem postopku,
Vacatio legis Akti, ki začnejo veljati v naslednjem mesecu: 1. Zakon o spremembi in dopolnitvah Zakona o davku od dohodkov pravnih oseb (ZDDPO-2P) (Ur. l. RS, št. 79/18) - veljati začne 1. januarja 2019. 2. Zakon o spremembah in dopolnitvah Zakona o zbirkah podatk

References: sodišče 
 sodišče 
 sodišče 
 sodišče 
 sodišče 
 sodišče 
 Sodišče 
 sodišče 
 sodišče 
 sodišče 
 sodišče